b'\n_START_ARTICLE_\nIslamska gimnazija dr. Ahmeda Smajlovi\xc4\x87a\n_START_SECTION_\nPovijest\n_START_PARAGRAPH_\nOdluka o osnivanju srednje \xc5\xa1kole, odnosno medrese donesena je 1992. godine da bi s radom po\xc4\x8dela 1993. pod nazivom Medresa "Dr. Ahmed Smajlovi\xc4\x87". U hrvatski sistem srednjeg obrazovanja \xc5\xa1kola je uvr\xc5\xa1tena 2000. godine. _NEWLINE_Na osnovu inicijative \xc5\xa0kolskog odbora osniva\xc4\x8d \xc5\xa1kole, Me\xc5\xa1ihat Islamske zajednice u Hrvatskoj, donosi Odluku kojom se medresi mijenja ime u "Islamska gimnazija". Razlog takvog \xc4\x8dina jest omogu\xc4\x87avanje svr\xc5\xa1enicima te \xc5\xa1kole daljnje obrazovanje na sveu\xc4\x8dili\xc5\xa1tima \xc5\xa1irom svijeta. Slijedom doga\xc4\x91aja, nadle\xc5\xbeno ministarstvo u Hrvatskoj Rje\xc5\xa1enjem odobrava \xc5\xa1koli izvo\xc4\x91enje vlastitog plana i programa, \xc4\x8dime je zaokru\xc5\xbeen proces konstituiranja \xc5\xa1kole u gimnaziju op\xc4\x87eg smjera.'